Document ID: /roh_data/filtered/fineweb-2-filterrobots_roh.jsonl.gz/23307

Kanton Graubünden
Chantun Grischun
Cantone dei Grigioni
Sin invit da la Regenza ha l'ambassadur georgian, David Jalagania, visità oz il chantun Grischun.
L'ambassadur georgian David Jalagania è vegnì beneventà oz en la Chasa grischa a Cuira dal president da la Regenza Christian Rathgeb e dal chancelier Daniel Spadin. L'ambassadur è vegnì accumpagnà da ses emprim cussegliader Irakli Khutsurauli. Suenter il barat dals salids uffizials è in gentar cuminaivel stà sin il program.
La Regenza grischuna tgira annualmain contacts cun represchentantas e represchentants da stadis esters en Svizra. Ils discurs èn elements impurtants da las relaziuns externas dal chantun. Cun ils stadis vischins e cun ils pajais che han relaziuns spezialas cun la Svizra e cun il Grischun vegnan discutadas savens dumondas specificas actualas. Autras visitas servan en emprima lingia a barattar experientschas sin il champ cultural, economic e politic.
Fotografia agiuntada:
Gremi: Regenza
Funtauna: rg Chanzlia chantunala dal Grischun